**П Р О Т О К О Л**

**№ 39**

**от извънредно заседание на Общински съвет Иваново, област Русе**

**проведено на 30.05.2022 г. в заседателната зала на община Иваново, област Русе**

На 30.05.2022 г. от 13,00 часа Общинския съвет при Община Иваново, област Русе проведе заседание.

На заседанието присъстваха 12 общински съветника при общ брой 13.

Отсъства г-жа Мариета Банчева

В работата на Общинския съвет взе участие:

Г-н Георги Миланов – Кмет на Община Иваново

Председателят на Общински съвет г-н Драшков обяви, че има необходимия кворум и на основание чл.27, ал.2 от ЗМСМА и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2019-2023 година), откри заседанието.

КВОРУМ: 12

Г-н Мариян Драшков – Уважаеми общински съветници, уважаеми г-н Миланов, имате покани с дневния ред. Който е съгласен с така предложения дневен ред, моля да гласува!

ГЛАСУВА СЕ:

“за” – 12 гласа; “против” – няма; “въздържали се” – няма

Заседанието премина при следния

Д Н Е В Е Н Р Е Д

1. Кандидатстване на Община Иваново по процедура за директно предоставяне на безвъзмездна финансова помощ BG05FMOP001-5.001 - „3.1 - Топъл обяд в условията на пандемията от COVID-19“ по Оперативна програма за храни и/или основно материално подпомагане 2014-2020.

Вносител: Георги Миланов – Кмет на Община Иваново

Докладна записка вх. № 169/ 26.05.2022 г.

ПО ПЪРВА ТОЧКА:

Г-н Мариян Драшков – По Докладна записка вх.№ 169 относно Кандидатстване на Община Иваново по процедура за директно предоставяне на безвъзмездна финансова помощ BG05FMOP001-5.001 - „3.1 - Топъл обяд в условията на пандемията от COVID-19“ по Оперативна програма за храни и/или основно материално подпомагане 2014-2020, давам думата на г-н Киряков за становище на трета комисия?

Г-н Димчо Киряков – Разгледахме докладната записка на комисии, г-н Миланов направи разяснения, положително становище.

Г-н Мариян Драшков – Благодаря. Давам думата на г-н Пеков за становище на първа комисия?

Г-н Никола Пеков – Положително становище.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Втора комисия, също положително становище.

Г-н Мариян Драшков - Имате думата за изказвания... Няма. Преминаваме към гласуване.

ГЛАСУВА СЕ:

“за” – 12 гласа; “против” – няма; “въздържали се” – няма

Общинския съвет прие

Р Е Ш Е Н И Е

№ 449

На основание чл.21, ал.2 от Закона за местното самоуправление и местната администрация и процедура за директно предоставяне на безвъзмездна финансова помощ, Общински съвет - Иваново РЕШИ:

1. **Дава съгласие** Община Иваново да кандидатства с проектно предложение по процедура за директно предоставяне на безвъзмездна финансова помощ BG05FMOP001-5.001 - „3.1 - Топъл обяд в условията на пандемията от COVID-19“ по Оперативна програма за храни и/или основно материално подпомагане 2014-2020.

2. **Потвърждава**, че услугата „Топъл обяд“ ще се предоставя като местна дейност, съгласно Закона за публичните финанси.

3. **Възлага** на кмета на Община Иваново да подпише договор за директно договаряне с лицензирана организация, която ще приготвя и доставя храната до населените места в община Иваново.

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 2 (два) листа и 2 (два) листа материали, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*